CELEX: C2005/093/27
Language: da
Date: 2005-04-16 00:00:00
Title: Sag C-76/05: Anmodning om præjudiciel afgørelse forelagt ved kendelse afsagt den 27. januar 2005 af Finanzgericht Köln i sagen Herbert Schwarz og Marga Gootjes-Schwarz mod Finanzamt Bergisch Gladbach

16.4.2005   
            
            
               DA
            
            
               Den Europæiske Unions Tidende
            
            
               C 93/15
            
         Anmodning om præjudiciel afgørelse forelagt ved kendelse afsagt den 27. januar 2005 af Finanzgericht Köln i sagen Herbert Schwarz og Marga Gootjes-Schwarz mod Finanzamt Bergisch Gladbach
   (Sag C-76/05)
   (2005/C 93/27)
   Processprog: tysk
   Ved kendelse afsagt den 27. januar 2005, indgået til Domstolens Justitskontor den 16. februar 2005, har Finanzgericht Köln i sagen Herbert Schwarz og Marga Gootjes-Schwarz mod Finanzamt Bergisch Gladbach forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
                
            
            
               Er det i strid med EF-traktatens artikel 8A, nu artikel 18 EF (den almindelige frie bevægelighed), artikel 48, nu artikel 39 EF (arbejdskraftens frie bevægelighed), artikel 52, nu artikel 43 EF (etableringsfrihed), henholdsvis artikel 59, nu artikel 49 EF (fri udveksling af tjenesteydelser), at der i henhold til § 10, stk. 1, nr. 9, i den i 1998 og 1999 gældende affattelse af Einkommensteuergesetz kan gives nedslag i indkomstskatten for betaling af skolepenge til bestemte tyske skoler som en særlig udgift, men ikke for betaling af skolepenge til skoler på det øvrige fællesskabsområde?